Професор доктор Асен Златаров



**„Идеалът всякога побеждава, стига да е смислен, висок и човечен …!”**

Човек с много дълбоки научни и обществени интереси, проф. д-р Асен Златаров олицетворява най-ярките проявления на българската академична история. Всестранното развитие на професора може да бъде доловено както в неговите разностранни обществени интереси, така и в тясноспециализираната му сфера – биохимия и химия на хранителните продукти. Днес тези дялове не могат да се „оплачат“ от липса на обществен интерес към тях, но близо един век по-рано изследванията на Златаров го превръщат в пионер, поне в България.

Асен Златаров обаче не се вглъбява единствено в тези дялове, обръщайки внимание на природните науки като цяло. В цялата си кариера ученият има над 660 публикации. Въпреки загатнатите многостранни заложби на Златаров, в наши дни твърде малко хора са запознати с неговия живот.

Иван-Асен Христов Златаров, е роден в Хасково на 4-ти февруари 1885, само няколко месеца преди Хасково да се съедини с княжество България като част от Източна Румелия, в семейството на Теофана и Христо Златарови като второ дете . В синхрон с годините на национален подем е и патриотичното име на бъдещия професор. Той е кръстен така в чест на победата на славния български цар Иван Асен II в битката край хасковското село Клокотница. Наследник е на виден хасковски възрожденски род, оставил дълбоки следи в живота на града с родолюбивата си дейност.Неговият баща Христо Златаров е бил учител в първото светско училище, основано през 1851 г. в хасковското село [Стамболово](https://bg.wikipedia.org/wiki/%D0%A1%D1%82%D0%B0%D0%BC%D0%B1%D0%BE%D0%BB%D0%BE%D0%B2%D0%BE_%28%D0%BE%D0%B1%D0%BB%D0%B0%D1%81%D1%82_%D0%A5%D0%B0%D1%81%D0%BA%D0%BE%D0%B2%D0%BE%29) (Елилер).

 Асен Златаров следва [химия](https://bg.wikipedia.org/wiki/%D0%A5%D0%B8%D0%BC%D0%B8%D1%8F) в [Женевския университет](https://bg.wikipedia.org/wiki/%D0%96%D0%B5%D0%BD%D0%B5%D0%B2%D1%81%D0%BA%D0%B8_%D1%83%D0%BD%D0%B8%D0%B2%D0%B5%D1%80%D1%81%D0%B8%D1%82%D0%B5%D1%82) ([1904](https://bg.wikipedia.org/wiki/1904)-[07](https://bg.wikipedia.org/wiki/1907)). През [1908](https://bg.wikipedia.org/wiki/1908) г. става доктор по химия и [физика](https://bg.wikipedia.org/wiki/%D0%A4%D0%B8%D0%B7%D0%B8%D0%BA%D0%B0) в [Гренобълския университет](https://bg.wikipedia.org/w/index.php?title=%D0%93%D1%80%D0%B5%D0%BD%D0%BE%D0%B1%D1%8A%D0%BB%D1%81%D0%BA%D0%B8_%D1%83%D0%BD%D0%B8%D0%B2%D0%B5%D1%80%D1%81%D0%B8%D1%82%D0%B5%D1%82&action=edit&redlink=1). Учителства в [Пловдив](https://bg.wikipedia.org/wiki/%D0%9F%D0%BB%D0%BE%D0%B2%D0%B4%D0%B8%D0%B2). Специализира в [Мюнхен](https://bg.wikipedia.org/wiki/%D0%9C%D1%8E%D0%BD%D1%85%D0%B5%D0%BD) ([1909](https://bg.wikipedia.org/wiki/1909) – [1910](https://bg.wikipedia.org/wiki/1910)). Редактира списанията „Химия и индустрия“ и „Природа и наука“ и библиотеките „Натурфилософско четиво“ и „Наука и живот“.

* 1912 – 1915 – Участва в Балканската и Междусъюзническата войни като санитарен доброволец. Мобилизиран е в Първата световна война.

От [1924](https://bg.wikipedia.org/wiki/1924) е извънреден, а от [1935](https://bg.wikipedia.org/wiki/1935) редовен професор в [Софийския университет](https://bg.wikipedia.org/wiki/%D0%A1%D0%BE%D1%84%D0%B8%D0%B9%D1%81%D0%BA%D0%B8_%D1%83%D0%BD%D0%B8%D0%B2%D0%B5%D1%80%D1%81%D0%B8%D1%82%D0%B5%D1%82). Автор е на [литературни](https://bg.wikipedia.org/wiki/%D0%9B%D0%B8%D1%82%D0%B5%D1%80%D0%B0%D1%82%D1%83%D1%80%D0%B0) статии, стихове, лирична проза и един [роман](https://bg.wikipedia.org/wiki/%D0%A0%D0%BE%D0%BC%D0%B0%D0%BD).

Любовта на Златаров към изследването на храните се заражда в Мюнхен, където той специализира „Хранителна и съдебна медицина“.

През 1921 година излиза един от най-забележителните научни трудове на Златаров – „Основи на науката за храненето“.

Неговите научни трудове стават част от световната наука и то в първите й редици.
Творчеството на Асен Златаров е енциклопедично - заедно с научните трудове, изпод перото му излизат над 100 заглавия по актуални проблеми.

Обществените инициативите на професора са коя от коя по-разнообразни и коя от коя по-интересни. Той предлага в училищата да се въведе отделна дисциплина, която да насочва учениците към правилното хранене. Можем само да гадаем колко популярни биха били изследванията на професора в наши дни, когато правилното хранене е толкова модерна тема.

Други по-важни произведения:

* „Идеали на младото поколение“
* „В страната на съветите“ (1936)
* „Диктатура или демокрация“

***Професор  доктор Асен Христов Златаров е***[***български***](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D0%B8%D1%8F)[***учен***](https://bg.wikipedia.org/wiki/%D0%A3%D1%87%D0%B5%D0%BD)***и общественик, основоположник на***[***биохимията***](https://bg.wikipedia.org/wiki/%D0%91%D0%B8%D0%BE%D1%85%D0%B8%D0%BC%D0%B8%D1%8F)***в България****.*

* 1936 – На 22 декември в една виенска болница след две последователни операции престава да тупти сърцето на Асен Златаров.

По тъжния повод в цяла България се устройват траурни митинги. В един от некролозите приятели и почитатели на Асен Златаров от Лом пишат:

‘Смъртта на проф. Асен Златаров донесе тежка загуба:
За младежта, която изгуби своя преподавател.
За читалищата, които изгубиха най-желания лектор.
За професорите, които изгубиха най-примерния си колега.
За онеправданите, които изгубиха най-топлия си съчувственик.
За любовта, която изгуби своя жрец.
За свободата, която изгуби най-културния си борец.
За интелигенцията, която изгуби своя благ и скромен водач.
За слушателите, които изгубиха магьосника на живото слово.
За науката, която изгуби своя най-дълбок  анализатор и популяризатор.
За миролюбците, които изгубиха най-големия си апостол на мира.
За патриотите, които изгубиха един истински родолюбец.
За народа, който изгуби най-верния и най-полезния си син.
За България, която изгуби незаменимото си чедо.

*Слава и чест на делата му! Поклон и уважение към паметта му!*

**Името на професор Асен Златаров днес носят улици, детски домове и училища в цялата страна**.